
		COORDONAT: 
Ministerul Muncii și Protecției Sociale

________________________________ 
__________________________ 2026

DECIZIA:
IP Centrul de Excelență în Informatică și Tehnologii Informaționale din Chișinău
___________________________
Nr. _____ din ___________ 2026 

	APROBAT: 
Ministerul Dezvoltării Economice și Digitalizării 
__________________________ 
______________________ 2026 


STANDARD OCUPAŢIONAL
OPERATOR/OPERATOARE INTRODUCERE, VALIDARE 
ŞI PRELUCRARE DATE
Codul CORM: 413202
Nivelul de calificare: 3 CNC
Coordonatoare: CONDRUC Viorica, dr., expertă în elaborarea standardelor ocupaționale
Reprezentanta entității: NICȘAN Adrian, director adjunct instruire practică și producere, IP Centrul de Excelență în Informatică și Tehnologii Informaționale
Grupul de lucru pentru elaborarea profilului ocupațional:
[bookmark: _Hlk237414576][bookmark: _Hlk226714308]1. CIUBARA Elena, șefă departament sisteme de plăți, Î.C.S. „CEDACRI INTERNATIONAL” S.R.L. 
2. CONDREA Dumitru, director tehnic, S.R.L. „VICTIANA”
3. IOXA Eugeniu, director, S.C. „EUGENIUS SOFT” S.R.L.
4. MUȘINSCHI Ilie, programator principal, Universitatea Pedagogică de Stat „Ion Creangă”
5. CRAINII Andrei, administrator, S.R.L. „ADEPT SERVICE”
Grupul de lucru pentru elaborarea standardului ocupațional:
1. CIUBARA Elena, șefă departament sisteme de plăți, Î.C.S. „CEDACRI INTERNATIONAL” S.R.L.
2. CONDREA Dumitru, director tehnic, S.R.L. „VICTIANA”
3. MUȘINSCHI Ilie, programator principal, Universitatea Pedagogică de Stat „Ion Creangă”.
Comisia de evaluare și validare a standardului ocupațional:
1. BAZIC Eugeniu, consultant principal, Direcția politici în domeniul comunicațiilor electronice și poștale, Ministerul Dezvoltării Economice și Digitalizării, președintele Comisiei de evaluare și validare
2. STÎRCUL Mariana, șefă adjunctă, Direcția politici ocupaționale și de reglementare a migrației forței de muncă, Ministerul Muncii și Protecției Sociale, membră a Comisiei de evaluare și validare
3. POPA Ion, inginer securitatea sistemelor electronice și de telecomunicații, IP ”Serviciul Tehnologia Informației și Securitate Cibernetică”, membru al Comisiei de evaluare și validare



1

10

	DESCRIEREA OCUPAȚIEI

	[bookmark: _Hlk237415490]Definiția ocupației: Operator/operatoare introducere, validare și prelucrare date (în continuare – Operatorul) desfășoară activități de colectare, introducere, verificare, validare, actualizare și organizare a datelor în sisteme informatice și baze de date, în conformitate cu procedurile și instrucțiunile de lucru ale entității. Operatorul preia informații din documente și alte surse, le introduce și le prelucrează utilizând aplicații informatice (ERP, CRM), verifică exactitatea și completitudinea acestora, identifică și corectează erorile sau neconcordanțele în limitele atribuțiilor stabilite. De asemenea, digitizează, clasifică și arhivează electronic documente și date, asigurând trasabilitatea operațiunilor efectuate și respectarea cerințelor privind confidențialitatea, securitatea și protecția datelor. Neconcordanțele care nu pot fi soluționate în limitele atribuțiilor sunt raportate persoanei responsabile.
Scopul activității: asigurarea introducerii, verificării, validării, actualizării, prelucrării și arhivării corecte a datelor în sistemele informatice utilizate de entitate, în vederea menținerii acurateței, integrității, disponibilității și confidențialității informațiilor necesare desfășurării proceselor operaționale.
[bookmark: _Hlk237415519]Calități personale: responsabilitate; atenție la detalii și acuratețe; capacitate de concentrare în activități repetitive; spirit de observație; disciplină și organizare; capacitate de gestionare eficientă a timpului și respectare a termenelor; capacitate de comunicare și colaborare; discreție și respectarea confidențialității informațiilor; adaptabilitate la modificarea procedurilor și instrumentelor de lucru; disponibilitate pentru dezvoltarea continuă a competențelor digitale.
[bookmark: _Hlk231667875][bookmark: _Hlk237415530]Cunoaşterea: regulilor gramaticale, de ortografie și punctuație; principiilor de bază de organizare a bazelor de date; tipurilor de sisteme de operare și pachetelor software de birotică; noțiunilor și termenilor de specialitate din domeniul de activitate al companiei (comerț, logistică etc.); principiilor de evidență primară a documentelor; normelor legale privind protecția datelor cu caracter personal (GDPR); metodelor și tehnicilor de validare a datelor.
[bookmark: _Hlk237415545][bookmark: _Hlk231667906]Capacități profesionale: aplicarea normelor de securitate și sănătate în muncă (SSM); citirea documentației tehnice specifice; citirea parametrilor utilajelor/aparatelor de măsurare; asigurarea calității lucrărilor efectuate; aplicarea normelor de etică și comportamentale; utilizarea tehnologiilor informaționale: PC și software specializate; identificarea și aplicarea soluțiilor optime pentru soluționarea problemelor tehnice; utilizarea echipamentelor și instrumentelor specifice; capacități de configurare a rețelei; adaptare rapidă la noile tehnologii. 
[bookmark: _Hlk231667948]Echipamente, instrumente, scule și materiale:
· echipament de lucru și de protecție: ochelari cu filtru de protecție pentru ecrane; mousepad cu gel; suport ergonomic pentru picioare; scaun de birou cu suport lombar; căști.
· echipamente speciale: distrugător de documente, unități de stocare externă, dispozitive pentru verificarea autenticității documentelor, utilizate pentru gestionarea și protecția informațiilor în format fizic și electronic.
· echipamente: PC, tabletă, telefon mobil, imprimantă, aparat de etichetat; lămpă de birou cu intensitate reglabilă.
· materiale: etichete; markere; pix; creion; hârtie; dosare; mapă cu șină; mapă de plastic; agrafe.
· software: MS Office (Word, Excel, Outlook; Visio), Google Workspace; sisteme de gestiune de tip ERP; CRM; OCR; browsere web; aplicații de arhivare; asistenți AI; platforme de colaborare.
[bookmark: _Hlk231667964]Condițiile de muncă solicitate (mediul fizic, socio-organizațional):
· mediul fizic: activitatea Operatorului se desfășoară în spații de birou sau la domiciliu, în condiții specifice muncii la calculator, cu expunere la ecrane și echipamente informatice, în mediu controlat din punct de vedere al temperaturii și iluminării.
· mediul socio-organizațional activitatea se desfășoară pe baza contractului individual de muncă sau a contractelor de prestări servicii, în cadrul entităților publice sau private, implicând relații de colaborare cu superiorii ierarhici și membrii echipei, în mediu digital și fizic.
[bookmark: _Hlk231668002]Riscuri profesionale:
· riscuri generale: electrocutare, suprasolicitare vizuală și mentală, sedentarism prelungit asociat muncii la calculator.
· afecțiuni/boli profesionale: Dureri lombare și cervicale, afecțiuni ale articulațiilor mâinii și încheieturii, oboseală oculară și scăderea acuității vizuale cauzate de utilizarea prelungită a echipamentelor informatice.
Perspective pe piața muncii: 
· automatizarea proceselor și transformarea digitală: determină creșterea cererii pentru operatori capabili să verifice, să corecteze și să valideze informațiile generate automat, asigurând acuratețea acestora înainte de utilizare în sistemele informatice;
· digitalizarea activităților de birou: trecerea la documente electronice menține cererea pentru personal de execuție capabil să utilizeze aplicații de birou pentru introducerea, organizarea și procesarea corectă a volumelor mari de date, respectând procedurile și regulile de securitate a informațiilor;
· lucru la distanță: instrumentele de lucru sunt integral digitale,  aceasta permite operatorilor de a-și îndeplini sarcinile curente de acasă, având autonomia necesară pentru a-și organiza lucrul conform termenelor-limită stabilite de coordonatori.
[bookmark: _Hlk237415622]Tendințe și preocupări de viitor: Asigurarea securității informațiilor cu caracter personal și recunoașterea riscurilor cibernetice de bază pentru a preveni scurgerile de informații din bazele de date; utilizarea programelor de recunoaștere automată a documentelor; reducerea dependenței de documentele fizice prin digitalizarea completă, contribuind astfel la protejarea mediului și la reducerea consumabilelor (hârtie, toner etc.); utilizarea platformelor online pentru clarificarea erorilor, neconcordanțelor sau informațiilor lipsă.

	FONDUL STANDARDULUI OCUPAȚIONAL

	Competențe generice (transversale) (CG):
CG1. Aplicarea normelor de securitate și sănătate în muncă, a regulilor de securitate electrică, antiinc endiară și de protecție a datelor. 
CG2. Aplicarea prevederilor din documentația tehnică de specialitate la instalarea, verificarea și întreținerea echipamentelor și aplicațiilor IT.
CG3. Colaborarea cu membrii echipei, superiorii și utilizatorii pentru realizarea activităților de suport tehnic și raportarea rezultatelor.
CG4. Aplicarea principiilor economiei circulare în utilizarea responsabilă a resurselor naturale și energetice și de gestionare a deșeurilor electronice 
 CG 5. Dezvoltarea profesională continuă pentru utilizarea noilor versiuni de software și a echipamentelor de calcul moderne.	

	Atribuții și sarcini de lucru
	Competențe profesionale (CP) și corelarea lor cu sarcinile de lucru
	Criterii de realizare a activităților asociate competențelor profesionale

	ATRIBUȚIA 1. Organizarea activităților
Sarcina 1.a. Aplicarea normelor SSM, regulilor de protecție a mediului și de utilizare rațională a resurselor energetice și naturale
Sarcina 1.b. Utilizarea echipamentelor și resurselor digitale
Sarcina 1.c. Accesarea aplicațiilor și platformelor digitale de lucru
Sarcina 1.d. Analiza documentelor și fișierelor de lucru
Sarcina 1.e. Interpretarea cerințelor operaționale ale sarcinilor de lucru recepționate
Sarcina 1.f. Planificarea activităților conform termenelor și procedurilor de lucru
Sarcina 1.g. Comunicarea prin mijloace digitale în activitatea profesională

	CP 1. Pregătirea resurselor digitale și fișierelor de lucru

(1.a; 1.b; 1.c; 7.a; 7.b; 7.c; 7.e;)


	1.1. Participă la instruirile specifice privind aplicarea normelor SSM, conform cadrului normativ și cerințelor postului de lucru, asumându-și, prin semnătură, responsabilitatea respectării normelor SSM, regulilor de protecție a mediului și de utilizare rațională a resurselor energetice și naturale.
1.2. Deconectează echipamentele care nu sunt necesare la moment pentru a asigura utilizarea eficientă a resurselor energetice.
1.3. Colectează selectiv deșeurile, în locurile special amenajate, contribuind astfel la reutilizarea acestora prin aplicarea principiilor economiei circulare.
1.4. Asigură funcționarea eficientă și sigură a sistemelor operaționale prin utilizarea echipamentelor și resurselor digitale conform instrucțiunilor de exploatare și procedurilor interne ale entității.
1.5. Utilizează structura de stocare, stabilită de entitate, pentru organizarea documentelor și fișierelor de lucru, identificarea și accesarea rapidă a informațiilor necesare.
1.6. Utilizează credențialele atribuite și metodele de autentificare aprobate pentru accesarea aplicațiilor și platformelor digitale și realizarea activităților de lucru în condiții de securitate cibernetică și a datelor cu caracter personal.

	
	CP 2. Organizarea operațională a activităților de procesare a datelor

(1.a; 1.b; 1.d; 1.e; 1.f; 1.g; 
7.a; 7.b; 7.c; 7.e;)
	2.1. Recepționează operativ sarcinile spre execuție, accesând canalele/platformele digitale de lucru și canalele de comunicare stabilite la nivel de entitate pentru asigurarea realizării, în termen, a activităților solicitate.
2.2. Analizează cerințele operaționale, utilizând documentația și instrucțiunile de lucru disponibile, pentru a înțelegere corect particularitățile activităților de realizat.
2.3. Elaborează planul de realizare a activităților și/sau sarcinilor repartizate de superior, ținând cont de prioritatea acestora, termenele și volumul de lucru necesar pentru executare.
2.4. Actualizează periodic informațiile privind stadiul sarcinilor în aplicațiile/platformele digitale de lucru utilizate, conform procedurilor interne, pentru a asigura evidența la zi a activităților executate.
2.5. Execută activitățile conform procedurilor operaționale și termenelor stabilite, pentru realizarea corespunzătoare a sarcinilor de lucru.
2.6. Execută activitățile și/sau sarcinile repartizate de superior, conform procedurilor operaționale și termenelor stabilite, pentru realizarea calitativă și corespunzătoare a acestora.
2.7. Asigură comunicarea eficientă și colaborarea cu superiorii și membrii echipei, prin e-mail și platforme colaborative, utilizând limbaj profesional pentru asigurarea fluxului informațional continuu.

	ATRIBUȚIA 2. Pregătirea datelor pentru procesare
Sarcina 2.a. Colectarea datelor din documente și surse informaționale
Sarcina 2.b. Verificarea completitudinii documentelor și datelor recepționate și/sau colectate
Sarcina 2.c. Digitizarea documentelor de pe suport de hârtie
Sarcina 2.d. Clasificarea documentelor și informațiilor pentru procesare

	CP 3. Organizarea documentelor și fișierelor în structuri electronice

(1.a; 1.b; 2.a; 2.b; 2.c; 2.d; 
7.a; 7.b; 7.c; 7.e;)
	3.1. Aplică formularele și instrucțiunile de lucru pentru colectarea datelor din documentele sursă, fiind responsabil de a asigura disponibilitatea informațiilor necesare procesării.
3.2. Utilizează datele din documentele sursă pentru a verifica completitudinea setului de date recepționate și/sau colectate prin comparare cu lista de verificare remisă de superior sau prezentă în aplicațiile de lucru.
3.3. Aplică procedurile interne pentru digitizarea calitativă a documentelor primite pe suport de hârtie, utilizând scannerul și aplicațiile de captură. 
3.4. Asigură clasificarea documentelor digitizate/transformate în format electronic prin aplicarea procedurilor, stabilite în nomenclatorul intern la nivel de entitate, pentru facilitarea utilizării acestora și organizarea corectă a datelor/informațiilor procesate.
3.5. Utilizează fișierele și sistemele de stocare pentru organizarea documentelor și fișierelor în structuri digitale și facilitarea accesului ulterior la date, conform categoriilor de acces și regulilor interne ale entității.

	ATRIBUȚIA 3. Introducerea și prelucrarea datelor
Sarcina 3.a. Introducerea datelor în baze de date și sisteme informatice
Sarcina 3.b. Introducerea datelor în aplicații de calcul tabelar
Sarcina 3.c. Aplicarea regulilor de completare și structurare a datelor
Sarcina 3.d. Actualizarea datelor existente în sistemele informatice
Sarcina 3.e. Transferarea datelor între aplicații și formate electronice
Sarcina 3.f. Utilizarea șabloanelor și instrumentelor digitale de lucru
Sarcina 3.g. Utilizarea funcțiilor automate de completare și validare a datelor 
Sarcina 3.h. Utilizarea instrumentelor digitale asistate de inteligență artificială
	CP 4. Operarea datelor în sisteme informatice și aplicații digitale

(1.a; 1.b; 3.a; 3.b; 3.c; 3.d; 3.e; 3.f; 3.g; 3.h; 7.a; 7.b; 7.c; 7.e;) 
	4.1. Utilizează interfețele aplicațiilor și documentele sursă, conform regulilor de completare, pentru a introduce datele în sistemele informatice și a asigura înregistrarea corectă și completă a informațiilor.
4.2. Completează cu responsabilitate datele în aplicațiile de calcul tabelar, utilizând șabloanele predefinite, conform cerințelor de structurare, pentru asigurarea uniformității datelor.
4.3. Utilizează funcțiile aplicațiilor software, aplicând regulile de completare, formatare și structurare a datelor, conform standardelor aprobate, pentru asigurarea coerenței și completitudinii informațiilor.
4.4. Asigură actualizarea permanentă a înregistrărilor din sistemele informatice utilizând funcțiile de editare și salvare, cu informațiile noi recepționate, pentru a menține fluxul real al datelor.
4.5. Utilizează funcțiile de import-export, conform formatelor standard, pentru transferarea datelor între aplicații și asigurarea integrității datelor/informațiilor.
4.6. Realizează introducerea și prelucrarea datelor, utilizând șabloanele și instrumentele digitale predefinite prin aplicațiile informatice, conform procedurilor de lucru, pentru eficientizarea fluxului de lucru și activităților repetitive.
4.7. Asigură validarea datelor procesate prin utilizarea funcțiilor automate ale aplicațiilor informatice, conform cerințelor de lucru, pentru eficientizarea introducerii, completării și actualizării datelor.
4.8. Aplică instrumentele digitale asistate de inteligență artificială, conform instrucțiunilor de lucru, pentru sprijinirea activităților de procesare a informațiilor.

	ATRIBUȚIA 4. Validarea datelor procesate
Sarcina 4.a. Verificarea corectitudinii și completitudinii datelor procesate
Sarcina 4.b. Compararea datelor cu documentele sursă
Sarcina 4.c. Identificarea erorilor și neconcordanțelor din date
Sarcina 4.d. Remedierea erorilor
Sarcina 4.e. Raportarea neconformităților și problemelor identificate

	CP 5. Asigurarea calității proceselor de operare, corectitudinii și completitudinii datelor procesate
(1.a; 1.b; 4.a; 4.b; 4.c; 4.d; 4.e; 4.f; 7.a; 7.b; 7.c; 7.e;)
	5.1. Verifică completarea câmpurilor obligatorii, utilizând listele de control, conform cerințelor sistemului, pentru evitarea informațiilor lipsă.
5.2. Face analiza comparativă a datelor introduse în sistem cu documentele sursă, utilizând funcțiile de validare, pentru asigurarea completitudinii și acurateței informațiilor procesate.
5.3. Verifică datele procesate prin suprapunere cu documentele originale, utilizând instrumente/software de verificare, pentru identificarea diferențelor de conținut.
5.4. Utilizează aplicațiile software, analiză vizuală și funcțiile de filtrare pentru identificarea erorilor din seturile de date și corectarea operativă a neconcordanțelor.
5.5. Corectează operativ și integral erorile identificate, utilizând funcțiile de editare ale sistemului informatic, conform procedurilor interne, asigurând restabilirea corectitudinii și calitatea datelor procesate.
5.6. Verifică rezultatele verificărilor prin funcții automate și instrumente asistate de inteligență artificială, utilizând documentele sursă, pentru confirmarea corectitudinii datelor procesate.
5.7. Utilizează formularele și canalele de comunicare stabilite, conform procedurilor interne, pentru raportarea problemelor identificate și acțiunile realizate pentru remedierea neconformităților/erorilor.

	ATRIBUȚIA 5. Asigurarea păstrării/arhivării datelor, documentelor și informațiilor procesate
Sarcina 5.a. Organizarea documentelor electronice pentru păstrare
Sarcina 5.b. Utilizarea aplicațiilor cloud
Sarcina 5.c. Evidența documentelor arhivate
Sarcina 5.d. Pregătirea datelor/documentelor pentru transmitere către arhivă
Sarcina 5.e. Asigurarea păstrării și accesibilității datelor/documentelor arhivate

	CP 6. Arhivarea datelor/documentelor procesate 
(1.a; 1.b; 5.a; 5.b; 5.c; 5.d; 5.e; 7.a; 7.b; 7.c; 7.e;)
	6.1. Asigură ordinea datelor electronice și informațiilor fizice procesate, utilizând procedurile de organizare și arhivare a datelor, stabilite la nivel de entitate conform nomenclatorului intern.
6.2. Arhivează documentele procesate, utilizând sistemele electronice de stocare, conform procedurilor interne, pentru securizarea și păstrarea informațiilor pe termen lung.
6.3. Plasează documentele în platforme cloud, utilizând drepturile de acces atribuite, conform procedurilor interne, pentru păstrarea și partajarea securizată a informațiilor.
6.4. Înregistrează documentele arhivate în registrele electronice, conform regulilor de evidență, pentru asigurarea trasabilității acțiunilor.
6.5. Realizează, corect și responsabil, transferul datelor/informațiilor electronice și celor în format fizic, utilizând procese verbale și listele de predare-primire, conform procedurilor interne.
6.6. Menține accesibilitatea la documentele electronice și fizice arhivate, utilizând sistemele de stocare și fișierele de evidență, conform regulilor de organizare a datelor, pentru identificarea rapidă a informațiilor necesare.

	ATRIBUȚIA 6. Raportarea activităților
Sarcina 6.a. Generarea rapoartelor operaționale standard
Sarcina 6.b. Prelucrarea datelor în tabele și reprezentări grafice simple
Sarcina 6.c. Actualizarea rapoartelor și evidențelor de lucru
Sarcina 6.d. Redactarea finală a mesajelor și documentelor standardizate

	CP 7. Elaborarea rapoartelor operaționale
(1.a; 1.b; 6.a; 6.b; 6.c; 6.d; 7.a; 7.b; 7.c; 7.e;)
	7.1. Utilizează funcțiile aplicațiilor informatice și datele existente pentru generarea rapoartelor pentru furnizarea informațiilor operaționale, conform cerințelor de raportare stabilite la nivel de entitate.
7.2. Reprezintă, tabelar sau prin grafice simple, datele din rapoartele operaționale, utilizând funcțiile de calcul tabelar și instrumentele grafice pentru reprezentarea vizuală a informațiilor procesate.
7.3. Asigură actualizarea permanentă a informațiilor și evidențelor de lucru, conform procedurilor interne, utilizând datele noi disponibile pentru menținerea fluxului și trasabilității datelor/informațiilor/documentelor.
7.4. Transmite operativ informațiile în sistemul de lucru și/sau superiorilor, utilizând platformele de comunicare electronică, conform procedurilor organizaționale.
7.5. Utilizează șabloanele aprobate pentru redactarea finală a documentelor standardizate pentru actualizarea și transmiterea corectă și la timp a informațiilor solicitate.

	ATRIBUȚIA 7. Aplicarea măsurilor de securitate informațională și de protecție a datelor
Sarcina 7.a. Aplicarea regulilor de confidențialitate a datelor cu caracter personal și de securitate informațională
Sarcina 7.b. Utilizarea în siguranță a conturilor și resurselor digitale
Sarcina 7.c. Identificarea riscurilor de securitate cibernetică
Sarcina 7.d. Realizarea copiilor de rezervă conform procedurilor stabilite
Sarcina 7.e. Raportarea incidentelor de securitate informațională

	CP 8. Asigurarea securității informaționale și confidențialității datelor procesate.
(1.a; 1.b; 7.a; 7.b; 7.c; 7.d; 7.e;)
	8.1. Este responsabil de aplicarea corectă și consecventă a regulilor de confidențialitate și securitate a informațiilor conform Regulamentului General privind Protecția Datelor (GDPR) care reprezintă setul de reguli și pași pe care entitatea trebuie să îi urmeze pentru a colecta, utiliza și proteja legal datele personale și asigură protecția datelor procesate.
8.2. Aplică regulile de confidențialitate și securitate informațională a datelor care au la bază triada CIA (Confidențialitate, Integritate, Disponibilitate) și sunt reglementate prin cadre legale stricte, precum GDPR în Uniunea Europeană și Legea nr. 195/2024 privind protecția datelor cu caracter personal în Republica Moldova. 
8.3. Asigură confidențialitatea datelor, utilizând regulile de acces și manipulare a informațiilor, conform politicilor organizației, pentru protecția informațiilor sensibile. 
8.4. Previne accesul neautorizat la conturi și resurse digitale prin utilizarea corectă și actualizarea permanentă prin metode de autentificare securizată a parolelor de acces, conform drepturilor atribuite și procedurilor interne ale entității.
8.5. Face copii de rezervă, utilizând sistemele de backup, conform procedurilor stabilite, pentru securizarea informațiilor și asigurarea recuperării datelor.
8.6. Identifică riscurile de securitate informațională prin analiza atentă a mesajelor și linkurilor suspecte, utilizând instrumentele disponibile, pentru prevenirea incidentelor/fraudelor informaționale.
8.7. Informează prompt, conform procedurilor stabilite, incidentele de securitate informațională, utilizând canalele oficiale, pentru a asigura intervenția rapidă a personalului specializat.



